recursal/SuperWikiNEXT-32B huggingface dataset:
**Ørland flyklubb** holder til ved Ørland sivile lufthavn på vestsiden av Ørland hovedflystasjon.

Ørland flyklubb ble stiftet 01.01.1957 og het da **Ørland militære flyklubb**. Klubben fikk sitt nåværende navn i 1968 og har i dag ca. 35 medlemmer.

Historie
--------

Ørland flyklubb er eneste flyklubb på Fosen øya som driver med flyging. Klubben har egne lokaler (Hangarer) vegg i vegg med Ørland sivile lufthavn. Der har de 2 hangarer, som tilsammen rommer 6 fly (LN-PMN, LN-KLC, LN-NFP, LN-MIL, LN-TVE), hvorav ett ikke er operativt, men står på langtidslagring (SE-...). 

Klubben er medlem av Norges Luftsportforbund, som er Norges overordnede organ innenfor Generell flyging, og samtlige flyklubber i Norge.

Flåte
-----

Ørland Flyklubb har følgende fly:

| Flytype | Antall | Seter | Merknader |
| --- | --- | --- | --- |
| Auster Beagle | 1 | 4 seter | LN-TVE |
| Grumman Tiger AA-5 | 1 | 4 seter | LN-KLC |
| Rockwell Commander 112 | 1 | 4 seter | LN-MIL |
| Eclipse 20 | 1 | 1 seter | LN-PMN |

  

* Klubbens Auster BeagleKlubbens Auster Beagle
* Klubbens Grumman TigerKlubbens Grumman Tiger

Eksterne lenker
---------------

* Klubbens offisielle nettsted Arkivert 18. mai 2021 hos Wayback Machine.
**Noble Sissle** (født 10. juli 1889 i Indianapolis, død 17. desember 1975 i Tampa, Florida) var en amerikansk jazzkomponist og bandleder.

Han flyttet til Cleveland (1906), turnerte vaudeville og gospel i midt-vesten, flyttet til Baltimore (1915) der han deltok i Joe Porters «Serenaders» med bl.a. Eubie Blake som han skrev meget med i perioden frem til 1925. Under James Reese Europe spilte Sissle i «Clef Club» (1916) som ga ut *Too much mustard* og *Castle walk*, samt den første verdenskrig, da i et ragtime-spillende militært orkester i Frankrike. Etter drapet på Reese Europe ble Sissel bandleder (1919) og rekrutterte bl.a. en ung Sidney Bechet. Med Blake skrev han den helsvarte *Shuffle along* (1921) der man finner Josephine Baker og en debuterende Fredi Washington. Deres andre var *Chocolate dandies* (1924), hvorpå duoen turnerte Europa (1925). En av de første lydfilmene var *A phonofilm* med musikk av Sissle/Blake (1923).

I perioden 27-30 var han i Paris med eget band som i 1930 returnerte til USA og gjorde flere innspillinger, bl.a. Lena Hornes første plateutgivelse. Tross sterke skader fra bilulykke (1936) fortsatte han som bandleder frem til 1960-tallet, og rekrutterte bl.a. Charlie Parker (1942). Etterhvert tok han også opp jazzproduksjon.
Hans liv er skildret i Robert Kimball and William Bolcom, *Reminiscing with Sissle and Blake* (1973).

Referanser
----------

1. 1 2   Encyclopædia Britannica Online, Encyclopædia Britannica Online-ID biography/Noble-Sissle, besøkt 9. oktober 2017[Hentet fra Wikidata]
2. 1 2   Gemeinsame Normdatei, besøkt 3. mai 2014[Hentet fra Wikidata]
3. 1 2   Internet Broadway Database, Internet Broadway Database person-id 8701, besøkt 9. oktober 2017[Hentet fra Wikidata]
4. 1 2   Social Networks and Archival Context, SNAC Ark-ID w62b92zp, besøkt 9. oktober 2017[Hentet fra Wikidata]

Eksterne lenker
---------------

* (en) Noble Sissle – kategori av bilder, video eller lyd på Commons Rediger på Wikidata
* (en) Noble Sissle på Internet Movie Database Rediger på Wikidata

* (en) Noble Sissle hos The Movie Database Rediger på Wikidata

* (en) Noble Sissle hos Internet Broadway Database Rediger på Wikidata
* (en) Noble Sissle på Discogs Rediger på Wikidata

* (en) Noble Sissle på MusicBrainz Rediger på Wikidata

* (en) Noble Sissle på AllMusic Rediger på Wikidata
* (en) Noble Sissle hos American National Biography Rediger på Wikidata
* (en) jass.com har en lengre biografi
* (en) cleveland.oh.us ditto

Portal: Jazz

|  |  |
| --- | --- |
| Oppslagsverk/autoritetsdata | Encyclopædia Britannica **·** Geni **·** VIAF **·** GND **·** LCCN **·** ISNI **·** NLA **·** NKC **·** MusicBrainz **·** Discogs **·** AllMusic
 |
**Mannssambandet** er en vokalgruppe med band bestående av sangere og musikere tilknyttet Frelsesarmeen. Koret ble etablert 22. januar 1995 og ledes av Thor Fjellvang. Det hadde sin første øvelseshelg i januar 1995 i forbindelse med den forestående TV-aksjonen som det året ble avholdt til inntekt for Frelsesarmeen.

Koret har samarbeidet med en rekke andre artister og utgitt flere CD-er i tillegg til sin turnévirksomhet.

Mannssambandet satser på å formidle av et kristent budskapet gjennom sang og musikk.

Navnet på sanggruppen har røtter fra annen verdenskrig, da man forsøkte man å etablere et eget mannsarbeid innen Frelsesarmeen, som et svar på kvinneorganisasjonen Hjemforbundet. Dette mannsarbeidet ble kalt Mannssambandet, men fikk aldri samme oppslutning som Hjemforbundet, og døde etter hvert ut.

Mannssambandet ga i 2014 ut innspillingen «A better place» før sin deltagelse på The Salvation Army's «Old Orchard Beach»-festival i USA. Mannssambandet deltok også, som Frelsesarmé-territoriet Norge, Island og Færøyenes representant til den internasjonale Frelsesarmeens 150-årsjubileum i London juli 2015, bl.a. med egen konsert i den velkjente O2-arenaen.

Diskografi
----------

* 1996 – *Tonen fra himlen*, samling av gamle og nye julesanger.
* 1997 – *Spirits Rain*, engelske låter. Gitt ut i forbindelse med turné til Bali, Singapore og Australia.
* 2000 – *Tæres ei av tidens tann*, utgivelse av gamle lovsanger.
* 2001 – *Julegryta*, med Steinar Albrigtsen (solgte til gull).
* 2004 – *Vel bevart*, representativ for en typisk konsert med Mannssambandet.
* 2008 – *On Your Word*, dedisert Birgitte Brekke, enken etter Bo Brekke som ble skutt i Lahore i Pakistan.
* 2010 – *Perler på norsk*, en samling av de beste norske sangene, med en nyinnspilling.
* 2011 – *The English Collection*, en samling av de beste engelske sangene.
* 2014 - *A better place*, ny engelsk samling med 2 nyinnspillinger og 2 nye låter.

Eksterne lenker
---------------

* (en) Mannssambandet på Discogs Rediger på Wikidata

* (en) Mannssambandet på MusicBrainz Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** MusicBrainz **·** Discogs
 |
Et **mannskor** er et kor som består av menn som synger med enten en tenor- eller bass-stemme, og hvor stemmene er ordnet i høye og lave tenorer (1. og 2. tenor) og høy og lave basser (1. og 2. bass). Antall sangere i et slikt kor er ikke bestemt ut fra annet enn at det bør være likt antall på hver stemme, dvs. fra 12 mann og oppover.

Menn har sunget sammen gjennom hele historien, fra munkenes gregorianske sang til drikkeviser på skjenkesteder. I tillegg har menn har kommet sammen for å lage musikk og nyte samvær med andre med samme lidenskap. Gleeklubbene ble populære i Amerika, hvor menn ville synge i harmoni, vanligvis a cappela (uten musikkledsagelse).

Russland har en lang tradisjon for mannssang i den russisk-ortodokse kirke. 

I Norge finnes mye av mannskorbevegelsen historisk knyttet til håndverkerforeninger og universitetsmiljøer.

De fleste mannskorene synger et bredt spekter av musikk, inkludert de tradisjonelle mannskorsangene, men også kor fra opera, operette og populærmusikk.

En avlegger av mannskor er barbershop-sjangeren. Barbershop-sang bruker unike og spesialiserte ordninger, og er nesten alltid uten akkompagnement.

> Korlivet spilte en aktiv rolle for nasjonsbyggingen og preget utviklingen med sitt tydelige kulturpolitiske engasjement. I forbindelse med verdensutstillingen i Paris i 1900 besluttet Stortinget at landet skulle representeres med et stort kor, og et 100 manns mannskor presenterte her noe av det beste norsk kulturliv kunne fremskaffe. Før koret reiste til Paris ble det arrangert konsert på St. Hanshaugen i Oslo, og koret samlet 6 500 publikummere
> 
> 
> Stortingsdokument om profesjonalisering og utvikling av kor- og vokalmusikken i Norge
> 
>

Kilder
------

* om profesjonalisering og utvikling av kor- og vokalmusikken i Norge
* Om korbevegelsen (lokalhistoriewiki)

|  |  |
| --- | --- |
| Oppslagsverk/autoritetsdata | Österreichisches Musiklexikon **·** GND **·** NKC
 |
***Jaktsesong*** , (originaltittel: *Pokot*) er en polsk spillefilm fra 2017 regissert av Agnieszka Holland.

Handling
--------

Historien er lagt til en avsidesliggende fjell-region i Kłodzko-dalen i det sør-vestlige Polen, hvor en eksentrisk eldre kvinne, Janina Duszejko, bor sammen med sine to hunder. Men begge hundene hennes forsvinner en dag samtidig som Janina gir en annen lokal kvinne, Dobra Nowina, skyss til butikken. Hun konfronterer naboen som hun kaller «Big Foot» som også er en lokal jeger. En natt blir hun vekket av en annen nabo, Swierszcynski som informerer henne om at «Big Foot» er død. Duszejko blir deretter avhørt av den lokale politi-sjefen. Hun nevner de savnede hundene sine, men politiet avviser alle bekymringene hennes.

Etter møtet med Duszejko snakker politi-sjefen med Jaroslav Wnetzak, en lokal forretningsmann som gir politi-sjefen et ultimatum om pengene han skylder. Duszejko klager til den lokale presten over hundene hennes. Men presten anklager henne for å være blasfemi, fordi hun å behandler dyr som mennesker. Duszejko liker ikke all jakten, og avlivingen av dyr, i området. Hun forsøker derfor å avbryte en lokal jakt, men blir forhindret og ydmyket av Wnetzak. Men en natt blir politi-sjefen funnet død, etter et slag i hodet og det oppdages dyrespor i nærheten av kroppen. Senere blir Wnetzaks kropp oppdaget i skogen, og saken blir meldt til politiet. Duszejko er overbevist om at hun vet noe om alt det merkelige som har skjedd i området, men ingen andre tror på henne.

Skuespillere
------------

* Agnieszka Mandat
* Jakub Gierszał
* Katarzyna Herman
* Andrzej Grabowski
* Tomasz Kot
* Borys Szyc
* Miroslav Krobot
* Marcin Bosak
* Patrycja Volny

Referanser
----------

1. ↑  «filmweb.no» **(norsk)**. Besøkt 1. januar 2018.

Eksterne lenker
---------------

* (en) *Jaktsesong* på Internet Movie Database Rediger på Wikidata

* (no) *Jaktsesong* hos Filmfront Rediger på Wikidata

* (da) *Jaktsesong* i Danmark Nationale Filminstitut Rediger på Wikidata

* (fr) *Jaktsesong* på Allociné Rediger på Wikidata

* (nl) *Jaktsesong* på MovieMeter Rediger på Wikidata

* (de) *Jaktsesong* på filmportal.de Rediger på Wikidata

* (en) *Jaktsesong* på Rotten Tomatoes Rediger på Wikidata
**Ørland våtmarkssystem** er et ramsarområde i Ørland kommune, Trøndelag, etablert i 1985. Det består av et naturreservat og tre fuglefredningsområder. Til sammen omfatter det 29,2 km², både land- og sjøområder. 

Våtmarkssystemet på Ørlandet består av fire grunne kystområder: Grandefjæra naturreservat, Hovsfjæra dyrefredningsområde, Innstrandfjæra dyrefredningsområde og Kråkvågsvaet dyrefredningsområde.

Ørland sett fra sørvest. Garten i forgrunnen; Grandefjæra naturreservat til venstre
Flere av disse fjæreområdene tørrlegges ved lavvann, slik at mudderflater blottlegges. Både mudderflatene og områdene med grunt vann er attraktive beiteområder for flere typer fugler, både slike som har fast opphold, og arter som mellomlander under trekket. Området er særlig viktig for ender, svaner og vadefugl under trekket vår og høst. Blant de typiske artene for området finner vi svartand, sjøorre, ærfugl og sangsvane.

Referanser
----------

1. ↑  Norway; ramsar.org

| * v
* d
* r
Ørland våtmarkssystem er et Ramsar-område i Norge |
| --- |
| Grandefjæra **·** Hovsfjæra **·** Innstrandfjæra **·** Kråkvågsvaet |


|  |  |
| --- | --- |
| Oppslagsverk/autoritetsdata | Store norske leksikon **·** Ramsar
 |
Ordenstegn for Ørnekorsets orden fra før andre verdenskrig
**Ørnekorsets orden** (estisk: *Kotkaristi teenetemärk*) er en estisk orden. Den ble innstiftet 24. februar 1928 av Estlands forsvarsliga, i anledning tiåret for landets uavhengighet. I 1936 ble den gjort til en ordinær statsorden. *Ørnekorsets orden* tildeles for militær innsats og fortjenester av Estlands forsvar. Ordenen rangerer som nummer fem av Estlands ordener, etter *Den hvite stjernes orden*, men foran *Estlands Røde Kors' orden*. Ordenen ble ikke tildelt i årene Estland var innlemmet i Sovjetunionen. Den ble gjenopptatt i 1995, etter at Estland på ny hadde vunnet sin selvstendighet. Ordenen ble sist revidert ved lov i 2007. Presidenten er stormester for *Ørnekorsets orden* .

Inndeling
---------

Ordenstegn for 2. klasse tildelt i 2014
*Ørnekorsets orden* består av fem klasser:

* 1. klasse
* 2. klasse
* 3. klasse
* 4. klasse
* 5. klasse

Til *Ørnekorsets orden* hører også en medalje i tre valører: gull, sølv og jern.

Insignier
---------

Ordenstegnet for *Ørnekorsets orden* består av et svartemaljert malteserkors, som i midten bærer en sølv ørn med sverd i den ene kloen og Estlands riksvåpen i den andre. Baksiden bærer innskriftene «24. II 1928» og «PRO PATRIA». Ordenstegnene for de forskjellige klassene er identiske, men bæres i ulikt utformet bånd. Når ordenen tildeles for militære fortjenester, utstyres ordenstegnene med korslagte sverd. Ordensstjernen er i sølv og har åtte tagger. Ordensbåndet er oransje med smale blå striper.

Tildeling
---------

Tildeling av ordenen skjer ved presidenten. I perioden 1995 til 2008 er *Ørnekorsets orden* tildelt 713 personer, medaljene ikke medregnet. Av dette var 16 tildelinger i ordenens 1. klasse. Overrekkelser av ordenen skjer vanligvis på Estlands uavhengighetsdag 24. februar, men kan i særlige tilfeller også finnes sted på andre datoer.

Kilder
------

* (en): «Estonia» i Guy Stair Sainty og Rafal Heydel-Mankoo: *World Orders of Knighthood and Merit*, andre bind, Buckingham: Burke's Peerage, 2006, s. 1106–1108.

Eksterne lenker
---------------

* The Order of the Cross of the Eagle, Estlands president.
* Decorations Act, Passed 19 December 2007, Estlands president.
* Statistika teenetemärkide andmisest Eestis, Riigikantselei.

Portal: Estland
**Byz** eller **Jorma Andreas Byström** (født 27. mai 1984) er en svensk hiphopmusiker fra Sala. Artistnavnet er inspirert av han etternavn som starter på Bys. I 1999/2000 startet han karrieren sin som musiker, med gruppen "Inte Helt Oskyldiga", men det var først i 2003 han slapp sitt første soloalbum "There Is Still A Party Going On". I 2004 slapp han sitt andre soloalbum "From Here To Somewhere". Albumet solgtes i et begrenset anntal nøyaktig 100stk, som skulle til venner og familie. Senere begynte han å slippe sangene på internet, å da spredde musikken seg raskere.

2005 slapp Byz sitt første album på svensk, som het "Når Toppen Av Botten I En Sjuttis". I 2006 slapp han albumet "Fett Av Dig", som inneholdt hit-singlene "Karatefylla", "Hey Där" og "Hoppa Hoppa (Feat. Headline)". I 2008 gikk han inn i et samarbeid med Headline, og de laget albumet "Ser Det Ut Som Jag Bryr Mig".

Senere har han også samarbeidet med rap-duoen Erik og Kriss, Emilush, Tommy Fredvang og Robin Bengtsson.

Diskografi
----------

### Album

* 2001 - "Vadå" (feat. Inte helt oskyldiga)
* 2003 - "There Is Still A Party Going On"
* 2004 - "From Here To Somewhere"
* 2005 - "Når Botten I Toppen Av En Sjuttis"
* 2006 - "Fett Av Dig"
* 2007 - "Ser Det Ut Som Jag Bryr Mig"

### Singler

* 2006 - "Karatefylla"
* 2007 - "Hey där"
* 2012 - "Tjena Tjena Tjena" (feat. Kriss & Robin Bengtsson)
* 2012 - "Min dealer" (feat. Sibel)
* 2013 - "Pusha Den Hårt" (feat. KADE)

### Top hits

* 2004 - "Do you wanna fuck"
* 2004 - "The party is in you"
* 2005 - "Hey där"
* 2005 - "Moorebruden"
* 2005 - "Jag smyger ut"
* 2006 - "Karatefylla"
* 2011 - "Ølbriller" (Erik og Kriss feat. Byz)
* 2012 - "Tjena, Tjena, Tjena" (feat. Kriss & Robin Bengtsson)
* 2012 - "Min dealer" (feat. Sibel)
* 2013 - "Pusha Den Hårt" (feat. KADE)

Kilder
------

* 
*

Eksterne lenker
---------------

* Offisielt nettsted Rediger på Wikidata
* (en) Byz på Discogs Rediger på Wikidata

* (en) Byz på MusicBrainz Rediger på Wikidata

* (en) Byz på Songkick Rediger på Wikidata

  


|  |  |
| --- | --- |
| Oppslagsverk/autoritetsdata | VIAF **·** MusicBrainz **·** Discogs
 |
Luftfoto av Lawrence Livermore National Laboratory
**Lawrence Livermore National Laboratory** (**LLNL**) er et amerikansk nasjonalt laboratorium, en multidisiplin forskningsinstitusjon med nesten 10 000 tilknyttede personer i forskjellige funksjoner. Forskning og utvikling foregår innen områder som kjemi, fysikk, materialteknikk, biologi, matematikk, datateknikk og ingeniørfag. Laboratoriet beskriver seg selv som et ledende forsknings- og utviklingssenter for vitenskap og teknologi anvendt på områder som angår nasjonal sikkerhet. LLNL er sammen med Los Alamos National Laboratory et av to steder i USA der det foregår forskning og utvikling av atomvåpen.

LLNL forsker også på områder som kjernefysisk fusjon basert på treghetsinnelukking, tungregneteknikk og datasikkerhet og forskning på isotoper. 

LANL ble opprettet i 1952. Det sorterer under Energidepartementet og drives av University of California med et årlig budsjett på rundt 10 milliarder kroner.

Eksterne lenker
---------------

* (en) Offisielt nettsted Rediger på Wikidata

* (en) Lawrence Livermore National Laboratory – kategori av bilder, video eller lyd på Commons Rediger på Wikidata

* (en) Lawrence Livermore National Laboratory – galleri av bilder, video eller lyd på Commons Rediger på Wikidata
* Lawrence Livermore National Laboratory – Offisiell website

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Nationalencyklopedin **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** ULAN **·** NLA **·** NKC **·** NKC **·** CiNii **·** GeoNames **·** GNIS
 |
**Jakub Berman** (født 23. desember 1901 i Warszawa, da i Russland, død 10. april 1984 i Warszawa) var en polsk kommunistisk politiker.

Liv og virke
------------

### Bakgrunn

Jakub Berman tilhørte en jødisk familie, og gikk på gymnaset i Warszawa. Deretter studerte han jus og senere sosiologi ved byens universitet, hvor han også arbeidet som assistent. Hans doktorgradsprosjekt handlet om polsk byhistorie på 1700-tallet, men på grunn av utbruddet av annen verdenskrig avsluttet han ikke doktorgraden.

Han ble medlem av det polske kommunistpartiet i 1928 og var aktiv som funksjonær i partiet. 

I 1939 flyktet han til den sovjetokkuperte delen av Polen, og senere videre til Minsk, hvor han arbeidet som journalist. Etter utbruddet av krigen mellom Tyskland og Sovjetunionen reiste han til Moskva. Han arbeidet som lærer ved Kominterns skole i byen Ufa i Basjkortostan, øst i den europeiske del av Sovjetunionen. I desember 1943 ble han tatt imot av Josef Stalin i Kreml, og vant diktatorens gunst.

### Kommunistisk politiker

Han ble medlem av det polske kommunistpartiets politbyrå i august 1944, og ble senere medlem av sentralkomitéen. Sammen med Bolesław Bierut og Hilary Minc utgjorde han i de følgende årene ledertrioen i den stalinistisk orienterte partiledelsen. Berman hadde ansvaret for Służba Bezpieczeństwa, propaganda og ideologi. Dermed spilte han en sentral rolle i undertrykkelsen av den antikommunistiske opposisjonen i Polen i andre halvdel av 1940-årene.

Både Berman og Minc ble tidvis mobbet av Stalin for sin jødiske herkomst. Nå det falt ham inn, snakket han til dem med jiddisk aksent. (Fortalt av Berman selv til Toranska og gjengitt i hennes bok.)

Etter Bieruts død forlot han partiledelsen, og ble i 1957 ekskludert fra partiet, idet han ble gitt ansvaret for «Stalin-tidens feil». Frem til han ble pensjonist, arbeidet han for det statseide forlaget *Książka i Wiedza*. Han ble sterkt skadet i n bilulykke i 1980. Fire år senere døde han glemt i Warszawa.

Referanser
----------

1. 1 2   Social Networks and Archival Context, SNAC Ark-ID w6671phg, besøkt 9. oktober 2017[Hentet fra Wikidata]
2. ↑   Gemeinsame Normdatei, besøkt 20. desember 2014[Hentet fra Wikidata]
3. ↑   Munzinger Personen, Munzinger IBA 00000004122, besøkt 9. oktober 2017[Hentet fra Wikidata]
4. ↑   Gemeinsame Normdatei, besøkt 30. desember 2014[Hentet fra Wikidata]

Litteratur
----------

* Teresa Torańska: *Die da oben: polnische Stalinisten zum Sprechen gebracht*, Köln: Kiepenheuer & Witsch 1987. ISBN 3-462-01819-1

  


|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** Munzinger (iba)
 |
**Allen E. Lard** (født 6. august 1866 i Kentucky, død 22. januar 1946) var en amerikansk golfspiller som deltok i de olympiske lekene i St. Louis i 1904.

Lard vant en olympisk bronsemedalje i golf under OL 1904 i St. Louis. Han var med på det amerikanske laget *United States Golf Association* som kom på tredjeplass i lagkonkurransen i golf bak *Western Golf Association* og *Trans Mississippi Golf Association*. Det var kun tre lag, alle amerikanske med ti mann på hver, som deltok i lagkonkurransen i golf som ble spilt 17. september 1904.

OL-medaljer
-----------

* 1904 USAs flagg St. Louis - Bronse Bronse i golf, lagkonkurranse USA USAs flagg

Eksterne lenker
---------------

* (en) Allen Lard – Olympics.com Rediger på Wikidata

* (en) Allen Lard – Olympedia Rediger på Wikidata

* (en) Allen Lard – Sports-Reference (OL-resultater – arkivert) Rediger på Wikidata

* (en) Allen Lard – databaseOlympics.com (arkivert) Rediger på Wikidata

  


|  |  |
| --- | --- |
| Oppslagsverk/autoritetsdata | Prabook
 |
**Grå rosevikler** (*Epiblema roborana*) er en sommerfugl i gruppen av viklere (Tortricidae). 

Den er funnet i Erdal, i Sogn og Fjordane (juli 2007), men er vanligere lengre sør i Europa.

Utseende
--------

Grå rosevikler er svært lik *Epiblema trimaculana* og *Epiblema rosaecolana*. Omtrent halve framvingen, nærmest kroppen er mørk grå, som hodet og kroppen. Den ytre delen av framvingene er lysere, nesten hvit, med noen små mørke flekker.

Vingespennet er mellom 18-21 millimeter.

Levevis
-------

Larvene lever som plantespiser i spinn. på knopper og sammenrullede blad på arter i roseslekta. 

Flygetiden er i skumringen og om kvelden, fra juni til august. 

Viklere er sommerfugler og tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er ofte radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der viklerens indre og ytre organer endres.

Systematisk inndeling
---------------------

**Treliste**
* sommerfugler (Lepidoptera)
	+ gruppe **Heteroneura**
		- gruppe **Apoditrysia**
			* gruppe / overfamilie **viklere** (Tortricoidea)
				+ familie **viklere** (Tortricidae)
					- delgruppe Olethreutinae
						* slekt *Epiblema*
							+ **Grå rosevikler** (*Epiblema roborana* (Denis & Sciffermüller, 1775) )

Referanser
----------

1. ↑  Funn i Erdal - søkedato 9. april 2008

Kilder
------

* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum Norwegiae.* Norsk entomologisk forening. 192 sider.

Eksterne lenker
---------------

* (en) *grå rosevikler* i Global Biodiversity Information Facility Rediger på Wikidata

* (en) *Kategori:Epiblema roborana* – bilder, video eller lyd på Wikimedia Commons Rediger på Wikidata
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.

|  |  |
| --- | --- |
| Oppslagsverk/autoritetsdata | Store norske leksikon
 |
**Laurence James «Larry» Palmer** (født 7. januar 1938 i Malden i Massachusetts), amerikansk ishockeyspiller som deltok i de olympiske vinterleker 1960 i Squaw Valley.

Palmer ble olympisk mester i ishockey under vinter-OL 1960 i Squaw Valley. Han var med på det amerikanske ishockeylaget som vant turneringen foran Canada og Sovjetunionen. Det var ti lag som deltok, etter gruppespillet spilte de seks beste lagen en enkeltserie der alle lagene møttes en gang. USA vant alle fem kampene i sluttspillsserien og vant serien med maksimale ti poeng foran Canada med åtte og Sovjetunionen med fem poeng.

Palmer ble også verdensmester i ishockey 1960, OL-turnering i Squaw Valley var også det 27. verdensmesterskapet i ishockey. Han spilte også på USAs lag under ishockey-VM 1961 i Sveits

OL-medaljer
-----------

* 1960 USAs flagg Squaw Valley - Gull **Gull** i ishockey USAs flagg USA

VM-medaljer
-----------

* 1960 USAs flagg Squaw Valley - Gull **Gull** i ishockey USAs flagg USA

Referanser
----------

Eksterne lenker
---------------

* (en) Lawrence Palmer – Olympedia Rediger på Wikidata

* (en) Lawrence Palmer – Sports-Reference (OL-resultater – arkivert) Rediger på Wikidata

* (en) Lawrence Palmer – databaseOlympics.com (arkivert) Rediger på Wikidata

* (en) Lawrence Palmer – Hockeydb.com Rediger på Wikidata

* (en) Lawrence Palmer – Eliteprospects.com Rediger på Wikidata
**Gråbjørk** (*Betula populifolia*) er et løvfellende tre som vokser i østlige Nord-Amerika.

Det blir opptil 10 m høyt og har som regel flere stammer. Barken er lysegrå og skaller ikke av. Den har mørke, horisontale korkporer og mørke, trekantede merker der greiner har falt av. Kvistene har rødbrun bark med hvite korkporer. Bladene er bredt eggformede, trekantede eller rombiske; de er dobbelt sagtannede, 3–10 cm lange og 3–8 cm brede.

Arten er sambu med adskilte hann- og hunnrakler på samme tre. Blomstringstida er i april–mai. Hannraklene er 5–8 cm lange og hengende, mens hunnraklene er 1–2,5 cm lange og opprette eller nesten hengende. Frøene har vinger og spres med vinden seint på høsten og om vinteren.

Utbredelsen strekker seg fra vestover fra Nova Scotia til sørlige Ontario og sørover til New Jersey, New York og Pennsylvania. Isolerte bestander finnes i nordlige Ohio, Virginia og vestlige Nord-Carolina.

Gråbjørk er en pionerplante som gror fram der skogen er fjernet på grunn av hogst eller brann, og på forlatt dyrket mark. Andre trær overtar etter hvert og danner klimaksvegetasjon. Gråbjørk kan vokse sammen med amerikaosp, *Populus grandidentata*, balsamedelgran, rødlønn, weymouthfuru, kanadahemlokk, sukkerlønn, amerikabøk, gulbjørk, rødgran, papirbjørk, svartask, kvitalm, virginiaeiner og atlantersypress. I undervegetasjonen finnes blant annet *Viburnum lantanoides*, bærlyng og virginiatrollhassel.

Bever og trepiggsvin eter barken og veden til gråbjørk. Kanadasevjespett drikker sevjen, og spurvefugler som stripesisik og amerikameis eter frøene. Kragejerpe eter hannrakler og knopper. Kvistene er viktig vinterføde for snøskohare, hvithalehjort og elg.

Trevirket er ganske svakt, men er blitt brukt til å lage klesklyper, tannpirkere og andre tregjenstander. Gråbjørk har liten økonomisk betydning på grunn av begrenset utbredelse og små dimensjoner på virket. Veden egner seg godt til fyring.

Galleri
-------

* VekstformVekstform
* BarkBark
* BladerBlader
* HannrakleHannrakle
* HunnraklerHunnrakler

Litteratur
----------

* «*Betula populifolia*». Flora of North America. Besøkt 29. juli 2019.
* «Gray Birch». Illinois Wildflowers. Besøkt 29. juli 2019.
* M. Coladonato (1992). «*Betula populifolia*». Fire Effects Information System, [Online]. U.S. Department of Agriculture, Forest Service, Rocky Mountain Research Station, Fire Sciences Laboratory. Besøkt 29. juli 2019.

Eksterne lenker
---------------

* (en) *Gråbjørk* i Encyclopedia of Life Rediger på Wikidata

* (en) *Gråbjørk* i Global Biodiversity Information Facility Rediger på Wikidata

* (en) *Gråbjørk* hos ITIS Rediger på Wikidata

* (en) *Gråbjørk* hos NCBI Rediger på Wikidata

* (en) *Gråbjørk* hos The International Plant Names Index Rediger på Wikidata

* (en) *Gråbjørk* hos Tropicos Rediger på Wikidata

* (en) *Kategori:Betula populifolia* – bilder, video eller lyd på Wikimedia Commons Rediger på Wikidata

* (en) *Betula populifolia* – galleri av bilder, video eller lyd på Wikimedia Commons Rediger på Wikidata

* *Betula populifolia* – detaljert informasjon på Wikispecies Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica
 |
*For selskapet, se Torghatten (selskap)*.
**Torghatten** er et fjell på øya Torget sørvest i Brønnøy kommune i Nordland. Det har en høyde på 258 meter over havet. Fjellet er kjent for sitt karakteristiske hull, som går tvers gjennom fjellet. Dette hullet, som er 160 meter langt, 35 meter høyt, og 20 meter bredt, ble skapt i istiden. Is og vann gravde møysommelig i de løse bergartene, mens de hardere bergartene i fjellets topp stod imot.

Torghatten er et populært turistmål hvor det i gjennomsnitt er omtrent 100 000 besøkende hvert år. Gangturen opp til hullet skjer på en godt opparbeidet sti, og tar rundt 20 minutter. Hvis man går opp på den ene siden, ned på den andre siden og rundt Torghatten tar det omtrent 1 time.

Fjellet har fått sitt navn etter sin beliggenhet på øya Torget (Torg-) og at det kan minne om en fasong som en hatt(-hatten), altså Torghatten. Torghatten er med i sagnet om De syv søstre. Det finnes et sagn om Torghatten som sier at Vågakallen skulle skyte med pil og bue mot Lekamøya. Da tok Skarsfjellgubben av seg hatten og kastet den mot pila. Pila dro igjennom hatten og landet på Torget. 

6. mai 1988 skjedde den såkalte «Torghatten-ulykken», da et Dash 7-fly fra Widerøe styrtet i fjellet på vei fra Namsos til Brønnøysund. Alle de 36 i flyet omkom, noe som gjør dette til en av de alvorligste ulykkene i norsk sivil luftfart (2021).

Referanser
----------

1. ↑  Torghatten på Norgeskart.no fra Statens kartverk

Eksterne lenker
---------------

Sagnet om Nordlandsfjellene

Galleri
-------

* Inne i hullet sett mot åpningen i sørvestInne i hullet sett mot åpningen i sørvest
* Torghatten i mai 2007 sett fra sørvest langs gangstienTorghatten i mai 2007 sett fra sørvest langs gangstien
* Torghatten i februar 2005 sett fra båtleia i sørvestTorghatten i februar 2005 sett fra båtleia i sørvest
* Torghatten rundt århundreskiftet.  Foto: Marthinius Skøien / NasjonalbiblioteketTorghatten rundt århundreskiftet.  Foto: Marthinius Skøien / Nasjonalbiblioteket

|  |  |
| --- | --- |
| Oppslagsverk/autoritetsdata | Store norske leksikon **·** GeoNames **·** Sentralt stedsnavnregister
 |
**Jakub M. Godzimirski** (født 1957) er en polsk/norsk sosialantropolog, statsviter, forsker og oversetter. 
Han har magistergrad i sosialantropologi fra Universitetet i Warszawa i 1981 og forsvarte sin doktorgradsavhandling ved Institutt for kunst, Det polske vitenskapsakademi i 1987. 

Siden 1995 har Godzimirski vært ansatt som seniorforsker på Avdeling for Russland og Eurasia (tidligere Senter for Russlandsstudier ved Norsk utenrikspolitisk institutt, hvor han leder energiprogrammet. Forskningen hans fokuserer på russisk utenriks-, forsvars- og sikkerhetspolitikk, europeisk integrasjon, Sentral- og Øst-Europa og energipolitikk.

Referanser
----------

1. ↑   MAK, PLWABN-ID 9810587394205606[Hentet fra Wikidata]
2. ↑  Jakub M. Godzimirski på NUPIs hjemmesider Arkivert 6. april 2010 hos Wayback Machine.

Eksterne lenker
---------------

* (en) Jakub M. Godzimirski på Internet Movie Database Rediger på Wikidata

  


|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** SUDOC **·** NKC
 |
Smågodt-utvalg hos en godtebutikk i Sverige.
**Smågodt** er godteri som selges i løsvekt. 

Smågodtet ble utbredt i Norge i 1970-årene, og frem til 1990-årene ble det også solgt med stykkpris. Det ble omsatt smågodt for 991 millioner kroner i Norge i 2012, noe som utgjorde 11 % av det totale godterimarkedet. De to største smågodt-produsentene på det norske markedet er Nidar og Candyking.

Samme Hobby-sjokolade koster nesten 500 kr/kg i innpakket form, men bare 159 kr/kg i smågodtform. Sjokolade kan være langt billigere i løsvekt.
Prismessig ligger smågodt betydelig under prisen av innpakket godteri, og spesielt sjokolade er langt billigere om man kjøper det i løsvekt.

Smågodt selges som regel med pris per kilogram (kg). Tidligere ble smågodt i Norge solgt pris per hektogram (per 100 gram), men som for de fleste andre matvarer brukes kilogram i økende grad.

Referanser
----------

1. ↑  «To Salte Skaller og en Sjokolademus takk!». Nidar. 12. oktober 2012. Arkivert fra originalen 16. april 2014. Besøkt 16. april 2014.
2. ↑  
«Kjøper smågodt for 991 millioner kroner». kk.no. 30. september 2013. Arkivert fra originalen 16. april 2014. Besøkt 15. april 2014.
3. 1 2  «Spar penger på smågodt»Betalt abonnement kreves. bt.no. 25. april 2009. Besøkt 31. mars 2016.
4. ↑  «Advarer mot prisfelle på sjokolade: – Du kaster penger rett ut vinduet». Nettavisen. 13. februar 2021. Besøkt 13. februar 2021.

Eksterne lenker
---------------

* (en) Loose candy – kategori av bilder, video eller lyd på Commons Rediger på Wikidata
Allen Lanier under en live-opptreden den 30. juli 2006. Allen er i midten. Eric Bloom til venstre og Buck Dharma til høyre
**Allen Glover Lanier** (født 25. juni 1946, død 14. august 2013) var en amerikansk keyboardist, gitarist og låtskriver. Han var en av grunnleggerne av Blue Öyster Cult. Han forlot bandet i 1985, men returnerte i 1987. Den mest kjente låten han bidro med var «In Thee» fra albumet *Mirrors*. Ellers skrev han blant annet «True Confessions» (hvor han også sang) og «Searchin' For Celine». Han forlot bandet igjen i 2006 av helsemessige årsaker, men deltok på en gjenforeningskonsert med bandets originalbesetning 5. november 2012, hans siste opptreden. Dødsårsaken var KOLS.

Referanser
----------

1. 1 2   Find a Grave, oppført som Allen Glover Lanier, Find a Grave 115493560, besøkt 9. oktober 2017[Hentet fra Wikidata]

Eksterne lenker
---------------

* (en) Allen Lanier på Internet Movie Database Rediger på Wikidata

* (en) Allen Lanier hos The Movie Database Rediger på Wikidata
* (en) Allen Lanier på Discogs Rediger på Wikidata

* (en) Allen Lanier på MusicBrainz Rediger på Wikidata

* (en) Allen Lanier på AllMusic Rediger på Wikidata

  


|  |  |
| --- | --- |
| Oppslagsverk/autoritetsdata | Prabook **·** Geni **·** MusicBrainz **·** Discogs **·** AllMusic
 |
Øvre løp av Aller går gjennom flere øde skogsområder og byr på mange grønne lunger. På bildet rennet Oker (til høyre) ut i Aller ved Müden.
**Aller** er en elv i delstatene Sachsen-Anhalt og Niedersachsen i Tyskland. Med sine 263 km er den en av Tysklands lengste elver og har et nedbørfelt på 15 744 km². Aller renner ut i den større elven Weser, som igjen renner ut i Nordsjøen ved Bremen og Bremerhaven. Navnet har i middelalderen vært skrevet *Elera*, *Alera* og *Alara*, og betyr enten «erle» eller «rennende», fra den indogermanske forstavelsen *al-* og *ol-* i flere elvenavn.

Aller har sitt utspring nordvest på Magdeburger Börde i Sachsen-Anhalt, renner mot nordvest og dreier vest ved Oebisfelde på grensen til Niedersachsen (dvs på grensen mellom tidligere Øst- og Vest-Tyskland). Her følger elven den såkalte *Elbe-Aller Urstromtal* (istids-elvedal eller urstrømdal), det vil si en av de nordeuropeiske rennene i landskapet som ble skapt av innlandsisen i siste istid, og som ga støtet til øst-vest-rennende smeltevannselver i varmeperioden etter istiden. Aller dreier igjen inn i en ny og eldre urstrømdal mot nordvest ved Wolfsburg, via Celle og Verden an der Aller, hvor den ett par kilometer vestover munner ut i Weser fra øst. I det nedre løpet har elveleiet endret seg utallige ganger gjennom de siste årtusener og århundrer.

Sideelven Oker munner ut i Aller, og denne sideelven tar med seg halvparten av avrenningen fra fjellkjeden Harz-Gebirge. Oppdemminger i Harz har begrenset omfanget av ukontrollerte oversvømmelser.

Aller er blant de få nordtyske elver med store, uberørte strekninger og maleriske løp gjennom landsbyer, jordbruksmark og skoger. Ved Wolfsburg løper et stykke av kanalen Allerkanal, bygd 1860-63, ett par kilometer parallelt med Aller sør for elven. Ved Wolfsburg krysses elven også av den store kanalen Mittellandkanal, og ved byen Gifhorn krysses elven av Elbe-Seitenkanal.

Aller var en viktig elv for skipsfart i middelalderen, og Celle var i 1300 den viktigste kornhavnen i hele Niedersachsen. I dag er de 117 km fra Weser og opp til Celle betegnet som nasjonal vannvei *(Bundeswasserstrasse)*, hvor skip opp til 9,5 m bredde kan føres. Det er sluser ved Oldau, Bennetze, Marklendorf og Hedemstorf.

Allerbrücke i Wolfsburg-forstaden Vorsfelde.

Referanser
----------

1. ↑  «Fluss-Radwege: Aller-Radweg von der Magdeburger Börde zur Weser». *www.fluss-radwege.de*. Besøkt 22. desember 2015.

Eksterne lenker
---------------

* (en) Aller (Germany) – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Store Danske Encyklopædi **·** VIAF **·** GND **·** GeoNames
 |

Portal: Tyskland
**Allenby Chilton** (født 16. september 1918 i Sunderland, død 15. juni 1996) var en engelsk fotballspiller og trener, mest kjent for sin tid som spiller for Manchester United. 

Chilton startet sin karriere i klubben *Seaham Colliery*. Han skrev under amatørkontrakt med Liverpool sommeren 1938, men gikk i november samme år over til Manchester United. Han debuterte for klubben i september 1939. Som alle andre spiller i hans generasjon, mistet Chilton sine beste spiller-år på grunn av annen verdenskrig. Under krigen tjenestegjorde han i *Durham Light Infantry*, og var med på landgangen i Normandie i juni 1944.

Etter krigen etablerte han seg på Matt Busbys første store lag, og var med på å vinne FA-cupen i 1948 og var en nøkkelspiller i 1951-52-sesongen da United ble ligamestere. Han ble valgt til lagkaptein i 1953-54-sesongen. På ni sesonger gikk han kun glipp av 13 kamper for United og spilte 175 kamper på rad. Tidlig i 1955 ba Chilton om en pause fra førstelags-fotball, men kom aldri tilbake til United. Han spilte totalt 432 kamper for United og scoret tre mål. 

I mars 1955 gikk han over til Grimsby for å bli spillende trener for klubben, men siden dette var så sent i sesongen klarte han ikke å forhindre at Grimsby endte sist, og måtte søke om gjenoptakelse til ligaen. Søknaden ble akseptert og sesongen etter vant Grimsby 3. divisjon Nord som den eneste klubben i historien som har gått direkte fra søknad om gjenoptakelse det ene året og til opprykk året etter.

Chilton fortsatte som trener for Grimsby til april 1959 da han ble ansatt som trener for Wigan. Denne jobben hadde han kun en sesong. Han ble så ansatt av Hartlepool som talentspeider, noe han var i et år før han tok over som klubbens trener for 1962-63 sesongen. Chilton spilte to landskamper for England.
Chilton døde 15. juni 1996, 77 år gammel.

Referanser
----------

1. ↑   FBref, FBref spiller-ID 5bdab092[Hentet fra Wikidata]
2. ↑   www.englandfootballonline.com[Hentet fra Wikidata]

Eksterne lenker
---------------

* (en) Allenby Chilton – FIFA Rediger på Wikidata

* (en) Allenby Chilton – Transfermarkt Rediger på Wikidata

* (en) Allenby Chilton – national-football-teams.com Rediger på Wikidata

* (en) Allenby Chilton – WorldFootball.net Rediger på Wikidata

* (en) Allenby Chilton – Soccerbase.com Rediger på Wikidata

* (en) Allenby Chilton – Soccerway Rediger på Wikidata

* (en) Allenby Chilton – EU-Football.info Rediger på Wikidata

* (en) Allenby Chilton – FBref Rediger på Wikidata

  


| * v
* d
* r
Englands tropp – VM i fotball 1954 |
| --- |
| 
* 1 Merrick
* 2 Staniforth
* 3 Byrne
* 4 Wright
* 5 Owen
* 6 Dickinson
* 7 Matthews
* 8 Broadis
* 9 Lofthouse
* 10 Taylor
* 11 Finney
* 12 Burgin
* 13 Green
* 14 McGarry
* 15 Wilshaw
* 16 Quixall
* 17 Mullen
* 18 Chilton
* 19 Armstrong
* 20 Jezzard
* 21 Haynes
* 22 Hooper
* Landslagstrener: Winterbottom

 | Flagget til England |
«***Walborg-visa***» er et skillingstrykk av ukjent opprinnelse. Alf Prøysen presenterte det i sin visespalte i «Magasinet for Alle» i 1957.

Teksten
-------

**1.**Hør du min engel, min søteste pike mitt hjertes kilde jeg åpner for deg,  

jeg som en Jakob av glede må sige du som en Rakel sto ofte for meg.  

Jeg har deg ofte i søvne beskuet du som en lilje lå ut i min barm,  

men da jeg oppvåknet lå jeg alene, jeg kom i fra gleden i sørgelig stand.  

  

**2.**Jeg må med Josef forlate min kjortel fly til min pike, min yndige mø,  

Boas var vennlig og tok mot Ruth med glede, samme jeg håper min kjæreste gjør.  

Vi har så ofte hinannen omfavnet kjærlighetshjertet fra gleden hos Gud,  

nåde og at skal dem vederfares som frykter Herren og holder hans bud.  

  

**3.**Kan du ei gledelig være fornøyet i med og i motgang at leve med meg,  

så skjer det aldri vi sammen kan komme langt mindre rikdom tilfylles av meg.  

Men elske meg atter så høyt eller høyere som jeg av kjærlighet elsket har meg,  

føden og kleder så er vi fornøyet troskap til døden jeg lovet har deg.  

  

**4.**Føden og kleder det lover dog Herren elsk aldri rikdom det jordiske støv,  

kunne vi leve som skriften oss lærer så får vi rikdom ja himmelens lønn.  

Elske vår neste oppriktig av hjertet give den ringe som lite formår,  

fly ei for korset men gå det i møte tenke på Jesus hans pine og kår.  

  

**5.**Ja jeg fikk kjærlighetssår av en pike og jeg fikk drikke med Samson min lyst,  

Dalilas vennskap fikk jeg tillike, alt dette ga meg min pike til trøst.  

Men jeg venter høsten for all min umake og hun skal betale meg elskovens brøst,  

ikke med penger men sorrig og klage thi du forlot den som elsket deg først.  

  

**6.**Men jeg må bede min yndige pike at du vil åpne ditt hjerte for meg,  

sige meg alt som du haver i sinne trærnes grene er du bleven lik,  

som bærer fukter oss til ingen nytte når den for tidlig til jord faller av,  

jeg tror du venter på høyere bytte du elsker alle men vil ingen ha.  

  

**7.**Samson grep løven i skjegg og i lender, dog han gikk bare tomhendet avsted,  

sønderrev løven med sine to hender så som man river i stykker et kje  

således skal jeg forsøke å sprenge de lenker du falskelig meg har påført,  

søteste venn uforglemmelige pike yndigste dukke du deiligste mø.  

  

**8.**Med tollerens ydmyke stemme jeg roper: Herre tilregn oss ei ungdommens synd,  

skulle vi alle får hjertebegjæring glemte vi Jesus vår høyeste trøst.  

Verdens jomfruer jeg ikke skatterer når jeg har Jesus min brudgom og brud,  

la så min skjebne med motgang hovere større blir gleden hos himmelens Gud.

Kilder
------

* De gamle visene 4 med Alf Prøysen, Forlaget For Alle, Oslo 1975
Zimyra/Zemar (i nord)
**Zemar** (Bibelsk hebraisk: צֻמֻר, *Tzumur*; egyptisk: *Smr*; akkadisk: *Sumuru*, *Simirra*) var en fønikisk by i det som nå er Syria. Zemar var et viktig handelssenter.

Zemar (som «Sumura» eller «Sumur») nevnes i Amarnabrevene; Ahribta oppgis som dens hersker. Den var understilt Rib-Hadda, kongen av Byblos, men gjorde opprør mot ham og sluttet seg til Abdi-Ashirtas foksende kongedømme Amurru. Pro-egyptiske grupperinger kan så ha grepet makten der igjen, men Abdi-Ashirtas sønn, Aziru, gjenerobret Zemar.

Av Maurice Dunand og N. Salisby ble byen knyttet til det arkeologiske funnsted Tell Kazel i 1957.

Litteratur
----------

* Birgit Brandau, Hartmut Schickert: *Hethiter, die unbekannte Weltmacht.* Piper, München 2001, ISBN 3-492-04338-0.

Referanser
----------

1. ↑  Badre, Leila. Tell Kazel-Simyra: A Contribution to a Relative Chronological History in the Eastern Mediterranean during the Late Bronze Age, American University of Beirut, Lebanon, Bulletin of the American Schools of Oriental Research, 2006.
**Robert Allen Stanford** (født 24. mars 1950) var en prominent finansmann og filantrop, kjent for å stå bak en av tidenes største Ponzi-svindler. Stanford stod bak nå nedlagte *Stanford Financial Group* og hadde statsborgerskap både på Antigua og Barbuda og i USA.

I begynnelsen av 2009 ble Stanford utsatt for flere etterforskninger av mulig svindel, og 17. februar 2009 ble det tatt ut tiltale mot ham. Selv hevdet Stanford at han led av hukommelsestap etter å ha fått hodeskader i en slåsskamp i fengselet i 2010.

I juni 2012 ble han dømt til 110 års fengsel for investeringsbedrageri av 7 milliarder dollar, samt til å betale 5,9 milliard dollar i erstatning til investorene han hadde bedratt.

Referanser
----------

1. ↑  Slik svindlet han for 56 milliarder Arkivert 11. juni 2010 hos Wayback Machine. NA24
2. ↑  Storsvindlers forsvar: – Jeg husker ingenting Dagens Næringsliv
3. ↑  110-års fängelse för investeringsbluff Arkivert 16. juni 2012 hos Wayback Machine. Realtid.se

|  |  |
| --- | --- |
| Oppslagsverk/autoritetsdata | VIAF **·** LCCN
 |
**Flygenivå** *(forkortes FL, fra engelsk: Flight Level)* er en betegnelse benyttet av luftfarten for å beskrive et luftfartøys høyde over havflaten. 

Flygenivå er i dag oftest basert på enheten fot, men den internasjonale organisasjonen for sivil luftfart (ICAO) har anbefalt at man går over til flygenivå basert på meter. Et tall i flygenivå teller som regel per definisjon 100 fot (30,48 meter). Flyets høydemåler regner ut flyets høyde etter en trykkmåler som måler lufttrykket rundt flykroppen. FL250 tilsvarer 250 · 100 ft = 25 000 ft (8300 m) teoretisk sett.

Et flygenivå baserer seg alltid på såkalt *standardtrykk*. I luftfarten har man blitt enig om et standardtrykk som benyttes over en viss høyde (i Norge typisk over 7000 ft), som er 1013.25 hPa (hektopascal). Når luftfartøy kommer over denne høyden, så stiller man inn standardtrykket, og alle fly flyr da i korrekte høyder i forhold til hverandre, siden alle bruker samme innstilling på sin høydemåler.

Eksempel
--------

Om et luftfartøy befinner seg i FL100 (10000 ft – 3300 m), betyr ikke dette nødvendigvis at luftfartøyet i realiteten befinner seg i denne høyden. En forskjell på trykket på 1 hpa tilsvarer ca. 30 ft (8-9 meter) som en tommelfingerregel. Hvis det lokale trykket (QNH) er 990 hPa, vil høyden piloten *tror* han er i og den *reelle* høyden han er i ha en forskjell på 23 hPa, altså 690 ft (230 m). Dette problemet løses ved at man flyr med samme trykkinnstilling på høydemåleren over 10 000 fot.

Tilleggsinformasjon
-------------------

En korrekt høydemålerinnstilling blir viktigere når flyet er i en slik høyde at den kan være i konflikt med bakken (fjell, master etc). Derfor skifter flyene til det *korrekte lokale trykket* når de flyr i lavere høyder (under 10 000 fot), for å kunne være i rett høyde over terrenget til enhver tid. For at denne høyden da skal være korrekt i forhold til andre luftfartøyer, må alle luftfartøyer i området fly på samme høydemålerinnstilling. *Det går da bort fra standardtrykket, og stiller inn det korrekte lokale trykket.* Det er derfor lagt inn en vertikal buffer mellom den høyden som luftfartøyer flyr på *flightlevels* (standardtrykk) og *altitude* (lokalt trykk), som sikrer at flyene til enhver tid, uansett trykkforskjell, er atskilt med minst 1000 ft i det området.

|  |  |
| --- | --- |
| Oppslagsverk/autoritetsdata | Store norske leksikon
 |
**Christian Wilhelm Vagel de Ulrichsdal** (1749–1790) var en norsk adelsmann. 

Han fødtes i Frederikstad som sønn av major Joakim Vagel (d. 1765) og Maria Elisabeth de Ulrichsdal (d. 1769), barnebarn av Ulrik Frederik Gyldenløve. Vagel fulgte i farens fotospor og ble 10 år gammel fenrik reformé i 2. Vesterlenske nasjonale Infanteriregiment, i 1762 sekondløytnant reformé samme sted. Han oppholdt seg i en periode i København for «at lære adskillige Videnskaber».

1769 var han virkelig sekondløyntant i søndenfjeldske hvervede Infanteriregiment; 1773 premierløytnant i 1. Smaalenske nasjonale Infanteriregiment. Tok avskjed i 1775, samme år giftet han seg med Christine Sophie Jentoft (d. 1790), datter av justisråd og lagmann over Hedemarkens og Oplandenes Lagdømme, Johan Arnt Jentoft og hans første hustru Christiane Lachmann.. I 1777 ble han utnevnt til virkelig krigsråd. og samme år søkte han om borgerskap som kjøpmann i Christiania.

Sammen med sin svigerinne, eide han halvparten av *I & L Jacobsens Tobaks Fabrique* i sammme by. I 1778 søkte han derfor sammen med henne kongen om tillatelse til å drive fabrikken og forhandle tobakk.

I 1780 ble han eier av gården Tofsrud på Hedemarken, mens han to år senere ble opptatt i adelstanden med morfarens navn Ulrichsdal og våpenskjold. Denne gren av slekten utdøde på mannssiden i 1883.

Referanser
----------

1. 1 2   Danmarks Adels Aarbog, side(r) 62, bind 1937[Hentet fra Wikidata]
2. 1 2  E. A. Thomle (1913). «Den adelige Slægt de Ulrichsdal». *Personalhistorisk Tidsskrift*: 259–260.
3. 1 2  «Vagel de Ulrichsdal» (PDF). *Danmarks Adels Aarbog*: 62. 1937.
4. ↑  Wasberg, Gunnar Christie (1985). *Oslo-handel gjennom tusen år*. Stiftelsen. s. 135. ISBN 8299103819.
5. ↑  *Norsk biografisk leksikon*. Oslo: Aschehoug. 1936. s. 48-49.

|  |  |
| --- | --- |
| Oppslagsverk/autoritetsdata | Geni
 |